РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/30-19

13. фебруар 2019. године

Б е о г р а д

ЗАПИСНИК

СА 63. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 13. ФЕБРУАРА 2019. ГОДИНЕ

Седница је почела у 12,00 часова.

Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, др Дарко Лакетић, др Драгана Баришић, Душица Стојковић, Бранимир Јовановић, Момо Чолаковић и Петар Петровић.

Седници су присуствовали и заменици чланова Одбора: Јелена Мијатовић, заменик Марка Зељуга, Стефана Миладиновић, заменик Ђорђа Милићевића и Милорад Мирчић, заменик проф. др Војислава Шешеља.

Седници нису присуствовали чланови Одбора: Верољуб Матић, Марко Зељуг, Ђорђе Милићевић, проф. др Војислав Шешељ, Немања Шаровић, Бранка Стаменковић, Горан Ћирић, Ненад Константиновић и Ненад Чанак.

Седници је присуствовао и Маријан Ристичевић, народни посланик Посланичке групе Српска напредна странка, који није члан Одбора.

Председник Одбора је образложио да је седницу сазвао у року краћем од рока предвиђеног чланом 72. став 2. Пословника Народне скупштине због неопходности да се размотре и донесу акта из предложеног дневног реда.

На предлог председника, Одбор је већином гласова утврдио следећи

Д н е в н и р е д:

- усвајање записника са 61. седнице Одбора -

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини 03 Број: 013-241/19 од 12. фебруара 2019. године.

Пре преласка на рад по утврђеном дневном реду, Одбор је већином гласова, без примедаба, усвојио записник са 61. седнице Одбора.

**Прва тачка дневног реда**: Разматрање Одлуке Републичке изборне комисије о

додели мандата народног посланика ради попуне упражњених посланичких места у Народној скупштини.

Председник Одбора је упознао чланове и заменике чланова Одбора са садржином Одлукe Републичке изборне комисије о додели мандата народним посланицима Виолети Лутовац и Милану Љубићу, изабраним са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, ради попуне упражњеног посланичког места у Народној скупштини.

Дискусије није било.

На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народних посланика Иване Стојиљковић и Љибушке Лакатош, изабраних са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Виолете Лутовац и Милана Љубића, изабраних са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Виолети Лутовац и Милану Љубићу.

За известиоца Одбора на седници Народне скупштине одређен је др Александар Мартиновић, председник Одбора.

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић